stanford-oval/wikipedia huggingface dataset:
דיאטה קרניבורית
הערות שוליים

↑  R.D, Abby Langer. "I'm a Registered Dietitian and I Really Don't Want You to Eat a Carnivore Diet". SELF (באנגלית). נבדק ב-2020-02-02.
1 2  "Popular Diet Trends: Today's Fad Diets By Carrie Dennett, MPH, RDN, CD". Today’s Dietitian. נבדק ב-2020-02-04.
1 2  "'Carnivore diet': New social media trend criticised by nutritionists as 'very damaging'". The Independent. נבדק ב-2020-02-04.
↑  McLaughlin, Terence. (1979). If You Like It, Don't Eat It: Dietary Fads and Fancies. New York: Universe Books. p. 62. ISBN 0-87663-332-7
1 2  ""Popular Diet Trends: Today's Fad Diets By Carrie Dennett, MPH, RDN, CD"". Today’s Dietitian. נבדק ב-2020-02-04.
1 2 3  James Hamblin. "The Jordan Peterson All-Meat Diet". The Atlantic. ISSN 1072-7825. נבדק ב-2020-02-02.
1 2 3 4 5 6  Sutton, Malcolm (2019-12-05). "The beefed-up diet 'changing lives' but health experts not so sure". ABC News - Australia (בAustralian English). נבדק ב-2020-02-02.
↑  Cooper, Edward (2018-08-16). "Everything You Need To Know About The Carnivore Diet". Men's Health (באנגלית בריטית). נבדק ב-2020-02-02.
↑  Yenisey, Zeynep. "Here Are The Pros and Cons of the All-Meat 'Carnivore Diet'". Maxim (באנגלית אמריקאית). נבדק ב-2020-02-03.
↑  "The Carnivore Diet for Mental Health?". Psychology Today (בCanadian English). נבדק ב-2020-02-04.
↑  "New 'carnivore diet' condemned by health and nutrition experts". The Independent (באנגלית). 2018-08-13. נבדק ב-2020-02-02.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דראפט

דראפט (מאנגלית: Draft, גיוס) הוא תהליך שבו קבוצות ספורט מקצועניות בוחרות ספורטאים שאינם כבולים בחוזה עם מועדון אחר, בדרך כלל ממכללות, תיכונים או קבוצות לא מקצועניות. שיטת הדראפט נהוגה בענפי ספורט רבים בארצות הברית, כמו בהוקי קרח, בבייסבול, בפוטבול, בכדורסל וב-Soccer. השיטה כמעט לא נהוגה מחוץ לצפון אמריקה, שם עיקר השחקנים מגיעים ממחלקת הנוער ומקבוצות אחרות על ידי רכישה ישירה.
בדראפט ניתנת לכל אחת מקבוצות הליגה בתורה הזדמנות לבחור שחקן מבין המועמדים, לפי סדר מסוים: ככל שקבוצה נמצאת במקום מוקדם יותר בדראפט, באפשרותה לבחור מבין מבחר שחקנים גדול יותר.
בדראפט של ליגת ה-NFL, שהחלו להשתמש בו בשנת 1936, סדר הקבוצות שבוחרות בדראפט הוא הפוך מהישגי הקבוצה בעונה הקודמת: הקבוצה שסיימה עם המאזנים הגרועים ביותר בוחרת ראשונה בדראפט, והזוכה בסופרבול בוחרת אחרונה.
בדראפט של ה-NHL ובדראפט הידוע ביותר, דראפט ה-NBA, השיטה הנהוגה דומה לשיטת ה-NFL; אך נערכת הגרלה משוקללת. הסיבה להנהגת ההגרלה היא סברה לפיה קבוצות שאיבדו את סיכוייהן לעלות לפלייאוף מפסידות לכאורה משחקים בכוונה לקראת סיום העונה, כדי לסיים במקום נמוך יותר בליגה ועל ידי כך לזכות במקום גבוה יותר בדראפט; שיטת ההגרלה המשוקללת מפחיתה משמעותית את התמריץ לעשות כך, כיוון שהמיקום בדראפט יכול להשתנות בעקבות ההגרלה.
שיטת הדראפט ב-NBA

הדראפט של ה-NBA הוא אירוע שנתי המתקיים בארצות הברית. בכל שנה האירוע נערך בעיר מסוימת הנקבעת על ידי הנהלת הליגה ובו שלושים קבוצות ה-NBA יכולות לבחור שחקנים צעירים וחופשיים מחוזה שרוצים להצטרף לליגה. לאחר יציאת החוק המחייב המתנה בת שנה לפחות בין סיום התיכון לכניסה לדראפט החלו רוב השחקנים לשחק במכללות. לכן ברוב המקרים כיום השחקנים מגיעים מהמכללות, אולם ישנם גם שחקנים שמגיעים מארצות שונות.
הדרך היחידה בה שחקן עד גיל 22 יכול לשחק ב-NBA היא אך ורק על ידי בחירה בדראפט. שחקנים אחרי גיל 22 כבר לא נבחרים בדראפט (אלא אם השחקן באותו מחזור של בני 22) וקבוצות ה-NBA יכולות פשוט להחתים שחקנים מרחבי העולם ולקנות אותם בכסף (על שחקנים מה-NBA ניתן לעשות טרייד או להחתימם על חוזה לאחר סיום החוזה שלהם).
דראפט הרחבה

דראפט הרחבה (באנגלית: Expansion draft) הוא דראפט מיוחד שנערך בליגות המקצועניות בצפון אמריקה בשנה של התרחבות בליגה - כלומר, כשמצורפות אליה קבוצות חדשות ומספר הקבוצות בליגה גדל.
הקבוצות הקיימות מקבלות אפשרות להגן על מספר מסוים של שחקנים מהסגלים שלהן, ולשמור אותם אצלן בכל מקרה. השחקנים שהקבוצות הקיימות בחרו שלא להגן עליהם עומדים לבחירה בדראפט ההתרחבות, ומהם יכולות הקבוצות החדשות לבחור שחקנים בהליך דראפט ולאייש את הסגלים שלהן, לפי סדר שמוגרל מראש.
ראו גם

דראפט ה-KHL
טנקינג
דן לחמן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  22 באפריל 1941 תל-אביב, פלשתינה (א"י) 
 פטירה:  6 בספטמבר 2012 (בגיל 71) 
 מדינה:  ישראל ישראל
 
דן (דני) לַחמָן (22 באפריל 1941 – 6 בספטמבר 2012) היה פעיל חברתי בתחום ההגנה על זכויות הפרט, תסריטאי ומבקר תרבות ישראלי. אחד האנשים שהשפיעו ועיצבו את התרבות הגאה בישראל. יזם את הקמת "הקו הלבן" כקו סיוע לפונים במצוקה ואת המרכז לסיוע לנפגעי תקיפה מינית. השתתף בכתיבה ובעריכה בעיתוני הקהילה הגאה מראשיתם.
ביוגרפיה

לחמן נולד בתל אביב. בנעוריו היה פעיל בבנק"י, תנועת הנוער הקומוניסטי.
בצעירותו הכיר את העיתונאי ומבקר התרבות מיכאל אוהד, הוא אף התלווה אליו בשנת 1961 להצגת הבכורה החגיגית למחזה החדש של ניסים אלוני "בגדי המלך". השניים חיו בזוגיות במשך עשרים ושתיים שנה.
בשנת 1975 היה בין המצטרפים הראשונים לאגודה לשמירת זכויות הפרט. משנת 1976 היה שותף לעריכת "ריש גלי", כתב העת ההומו-לסבי הראשון בישראל, ולעריכת יורשו "נתיב נוסף". ב-1977 ייסד את "הקו הלבן" – קו תמיכה להומואים, לסביות והוריהם במצוקה, ניהל אותו במשך מספר שנים ושימש כמדריך מתנדבים חדשים לקו הלבן.
בשנת 1990, לאחר שנים רבות של התנדבות בער"ן, יזם את הקמת המרכז לסיוע לנפגעי תקיפה מינית.
פעל במקביל כתסריטאי בישראל ובארצות הברית. יחד עם עמוס גוטמן חיבר את התסריט לסרטים "מקום בטוח", "נגוע" ו"צל אחר". הוא הופיע על המסך בסרטים "נגוע" הקצר, "עמוס גוטמן - במאי קולנוע", "מקום בטוח" ו"ילדים טובים".
כמבקר תרבות פרסם כתבות ומאמרים ב"דבר" (במסגרת המדור "הומוגני" שנכלל במוסף השבועי של העיתון), בכתבי העת של הקהילה הגאה "מגעים", "הזמן הוורוד" והפורטל GoGay ופרסם רשימות בנושאי תרבות, ספרות, קולנוע ותיאטרון באתר אימגו.
ביוני 2005 זכה בפרס יקיר הקהילה הלהט"בית על מפעל חיים.
נפטר בספטמבר 2012, בגיל 71. לחמן היה אב לבן. לבקשתו, נשרפה גופתו.
בשנת 2019 יצא סרט הקולנוע התיעודי "הדווקאים", שכולל בתוכו ראיונות עם לחמן.
הערות שוליים

↑  דן לחמן, שינוי בחיים, GoGay,‏ 27 ביוני 2005.
↑  דן לחמן, ממייסדי הוועד למלחמה באיידס, הלך לעולמו בגיל 71, באתר ynet, 6 בספטמבר 2012
↑  דוד מרחב, דור המדבר: לזכרו של דן לחמן, GoGay,‏ 9 בספטמבר 2012.
↑   אריאנה מלמד, "הדווקאים": הגילוי, הבלבול ותחושת האשם על מה שהוגדר סטייה, באתר הארץ, 16 ביוני 2019
דונצק (רוסיה)

דונצק או דונייצק (ברוסית: Доне́цк) היא עיר במחוז רוסטוב, רוסיה, השוכנת על נהר סוורסקי דונץ בגבול עם אוקראינה. העיר ממוקמת במרחק 388 קילומטרים (241 מיל) מערבית לוולגוגרד. דונצק במרחק של קילומטר אחד בלבד מגבול אוקראינה-רוסיה.
אוכלוסייה: 46,899  (על פי אומדן 2019). עד 1955 העיר הייתה ידועה בשם "גונדורובקה". היא נוסדה על ידי קוזאקים בשנת 1861. דרך דונייצק עובר הכביש הבינלאומי והפדרלי M21. יש שדה תעופה לא פעיל עם צי של מטוסי אנטונוב An-2.
היסטוריה > הקמה ותקופת האימפריה הרוסית

העיר הוקמה על ידי הקוזאקים של דון בשנת 1681 ככפר גונדורובסקאיה בגדה הימנית של סוורסקי דונץ. הכפר עבר ממקום למקום בגלל פגעי הטבע, בעיקר שיטפונות. מסיבה זו, גונדורובסקאיה זז מעט ועד מהרה החליטו הקוזקים לבחור מקום התיישבות חדש בגדה הימנית, סמוך לשפך נחל קאמנקה הגדול.
בשנים 1766–1786 בוצע סקר כללי ואחריו הגיש גריגורי פוטיומקין לאישור יקתרינה השנייה מפה עם תיאור אדמות צבא דון. בשנת 1802 חולקה ארץ צבא דון לשבעה מחוזות. הכפר גונדורובסקאיה היה חלק מרובע דונייצק, שגבל במחוז יקטרינוסלב. מרכז הרובע הוגדר ככפר קאמנסקאיה. בשנת 1870 שונה שם המקום לאזור צבא דון שבמרכזו העיר נובוצ'רקאסק.
בראשית מלחמת העולם הראשונה היה הכפר גונדורובסקאיה כפר מפותח למדי של אזור דון. התגוררו בה כ-30 אלף איש. בכספם האישי, הקוזאקים פתחו בכפר מספר בתי ספר. גונדורובסקאיה היה לכפר היחיד בו היה בית ספר פוליטכני הגבוה.
היסטוריה > בתקופה הסובייטית

לאחר מהפכת אוקטובר, ממשלת צבא דון בראשות האטמאן קאלדין סירבה להכיר בבולשביקים והציבה התנגדות חמושה. בסוף פברואר 1918 הובסו כוחותיו של קאלדין, נובוצ'רקסק ורוסטוב נכבשו על ידי הצבא האדום. באזור צבא דון הוכרזה הרפובליקה הסובייטית של הדון (Донская Советская Республика). במרץ 1918 החל מרד הקוזאקים נגד הבולשביקים, כתוצאה ממנו הוכרז באופן זמני על יצירת צבא דון הגדול, ארגון מדינה זמני עד להשבת הכוח הרוסי הלגיטימי. בכפר גונדורובסקאיה בשנים 1918 ו-1919 נערכו סיורים קבועים של הבולשביקים.
ב-27 בפברואר 1920 התארגן תא קומוניסטי בכפר גונדורובסקאיה. לאחר הקמת השלטון הסובייטי על הדון, בשנת 1920, הכפר גונדורובסקאיה סופח לברית המועצות והפך לחלק משטחי מחוז דונצק באוקראינה הסובייטית. בשנת 1938 החלה בניית מכרות פחם דרומית לכפר גונדורובסקאיה ועד שנת 1941 החלה בניית מכרות אחרים.
ב-22 ביוני 1941, לאחר פלישת כוחות הוורמאכט לברית המועצות, אך החזית במלחמת העולם השנייה נלחמו אלפי כורים מהכפר גונדורובסקאיה שהיה צמוד לחזית עד יולי 1942. בעוד מערב נכבשה על ידי הנאצים. בסוף יולי החליט היטלר לשנות את התוכנית הכללית של המערכה ובמקום להמשיך בהתקפתו המהירה על מוסקבה נתן הוראה לפרוס טנקים דרומית לקייב. כוחות סובייטים בחצי האי קרים נותקו מהכוחות העיקריים. בסוף ספטמבר 1941 השיק הפיקוד הסובייטי מבצע הגנתי בשטח דונבאס, במהלכה נערכה הנסיגה ובאוקטובר 1941 נכבשה טאגאנרוג.
בתחילת יולי 1942 החלו ההכנות לנטישת גונדורובסקאיה - ניתנה פקודה לפוצץ את מבני המכרה ולהציף את החלקים התת-קרקעיים. רכושם של שתי חוות קולקטיביות הוצא והאוכלוסייה פונתה. ב-15 ביולי הגיעו כוחות של ארמנית השריון הראשונה והרביעית של הוורמאכט, שנעו מצפון. ב-17 ביולי 1942 כוחות הוורמאכט כבשו את ורושילובגרד וב-19 ביולי 1942 נכבשו הכפרים גונדורובסקאיה וקאמנסק-שחטינסקי. במהלך הכיבוש שכן בכפר מחנה לשבויי מלחמה.
הכיבוש נמשך עד פברואר 1943. בתחילת ינואר 1943, הפיקוד הסובייטי פתח במבצע רוסטוב, כוחות החזית הדרומית המשיכו למתקפה. בתחילת פברואר עברה אוגדת החי"ר 203 כחלק מצבא המשמר השלישי לאזור הכפר גונדורובסקאיה, שם הגנה חטיבת החי"ר ה-306 של הוורמאכט על רצועה מבוצרת בעבר: הכפר גונדורובסקאיה, חוות שביריובקה והגבעות לאורך נהר סוורסקי. ב-14 בפברואר 1943, לפני עלות השחר, התחיל גדוד הרגלים 619 למתקפה וכמעט ללא הפסד כבש את הכפר גונדורובסקאיה. קרבות עזים על גונדורובקה הובלו על ידי גדוד הרובאים ה-619, בפיקודו של מתודיוס פלאטונוביץ' ירמצ'וק.
בשנת 1943 החלה בניית מכרות הפחם מחדש. צריפי מגורים הוקמו בסמוך. בבקתות הראשונות חיו שבויי מלחמה שעסקו בבנייה. בשנת 1944 התמזגו המכרות תחת חברה בשם "גונדורוב-אוגול".
בדצמבר 1945 הפך הכפר גונדורובסקאיה לכפר עובדים. בשנים שלאחר המלחמה הוקמו בדונייצק בית חרושת ללבנים, מאפייה ממוכנת ובית דפוס. בשנת 1951 קיבל הכפר מעמד של עיר בשם גונדורובקה. ב-30 ביוני 1955, שונה שם העיר גונדורובקה לעיר דונייצק על פי צו הנשיאות של המועצה העליונה והפכה לעיר בעלת חשיבות אזורית. האוכלוסייה מנתה אז 33,000 איש. בשנת 1956 פותחה מאוד התחבורה הציבורית ובספטמבר 1957 נפתח בית ספר למוזיקה ראשון. בנובמבר 1957, העיר דונייצק הפכה לחלק ממחוז רוסטוב. בשנת 1961 הוקמה מאפייה. בסוף שנות השישים ותחילת שנות השבעים הוקמו דונייצק מפעל לסריגה ומפעל לכותנה.
היסטוריה > לאחר התפרקות ברית המועצות

בשנת 1997 קיבלה העיר דונייצק מעמד של עירייה, ומאז 2005 הוקמו גופי שלטון מקומי עצמאיים כמו מועצת העיר (עירייה) דונייצק (שבעבר נוהלה על ידי המפלגה הקומוניסטית) והדומה העירונית.
| --- | --- |
 :  ראו גם – מלחמת האזרחים באוקראינה
ב-13 ביולי 2014 נחתו פצצות מרגמה שנורו משטח אוקראינה בחצר בית פרטי בעיר דונצק. ההפגזות הרגו אזרח אחד ופצעו שניים נוספים. ב-11 ביולי, יומיים לפני ההפגזות, איבדו כוחות הצבא האוקראיני 36–37 מאנשיו במתקפה של המורדים מירי טילי גראד. בתגובה, נשיא אוקראינה דאז פטרו פורושנקו הודיע לבוחריו כי "(עבור) חייו של כל חייל, המיליטנטים ישלמו בעשרות ומאות משלהם." כך, עד שש פצצות מרגמה התפוצצו ביום ראשון, 13 ביולי, בדונצק, רוסיה. גורמים רשמיים ברוסיה הצהירו שלפחות שבעה פגזים נורו לעבר מחוז רוסטוב. אוקראינה הכחישה את האחריות להפגזות וטענה כי מדובר בתקיפה של חמושים פרו-רוסים שניסו להטיל את האשמה על רוסיה. המשמר הלאומי האוקראיני אמר שמעולם לא נפרסו באזור בו התרחשה ההפגזה.
שלטון מקומי

גופי השלטון המקומי בעיר:
הדומה העירונית של דונייצק, Донецкая городская Дума (הרשות המחוקקת העירונית), המורכבת מ-21 נציגים ונבחרת כל 5 חמששנים.
עיריית דונייצק, администрация города Донецка (הרשות המבצעת העירונית).
ספורט

אצטדיון הכדורגל הגדול הוא אצטדיון TsOF בעיר (Стадион ЦОФ) אך בשנים האחרונות האצטדיון עומד מוזנח. אצטדיון נוסף בשם "שחטיור" שימש את מועדון הכדורגל הגדול בעיר, מועדון דונצק,
שהתמודד בליגה השלישית ובאליפות מחוז רוסטוב. נוסד בשנת 1951 ועד 2006 נקרא בשם "דונץ". מועדון נוסף היה "ספרטק דונצק" שעד שנת 2014 נודע בשם "פאקל דונצק".
בשנת 2020 מועדון הקטרגל, "ספרטק" מהעיר דונצק, נרשם כמועדון כדורגל ממחוז רוסטוב בליגת המשנה הרוסית בקטרגל.
הערות שוליים

↑  דונצק באתר footballfacts.ru
↑  «Спартак» Донецк
| --- | --- |
בקרת זהויות :  GND: 4222741-0  VIAF: 242615110   WorldCat (עם VIAF): 242615110 
בניין העירייה.
דייוויד לנגטון

| --- | --- |
אין תמונה חופשית
 לידה:  16 באפריל 1912 מאת'רוול, הממלכה המאוחדת 
 פטירה:  25 באפריל 1994 (בגיל 82) סטרטפורד על נהר אייבון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1953 
 צאצאים:  סיימון לנגטון 
 פרופיל ב-IMDb
 
דייוויד מיור לנגטון (באנגלית: David Muir Langton; נולד בשם בזיל מיור לנגטון-דודס; 16 באפריל 1912 - 25 באפריל 1994) היה שחקן בריטי הזכור בעיקר מהופעתו בתפקיד ריצ'רד בלמי בסדרת הדרמה התקופתית "על אדונים ומשרתים".
ביוגרפיה > חיים אישיים

ב-1940 התחתן עם אשתו הראשונה רוזמרי. עם סיום המלחמה הבינו בני הזוג ששגו בכך שהתחתנו, אבל הם נשארו יחד למען שלושת בניהם. בנם הבכור, סיימון לנגטון, הוא במאי טלוויזיה שעבד עם אביו בסדרת הטלוויזיה "על אדונים ומשרתים". לנגטון התגרש מאשתו ב-1966.
במאי 1975 נשא לנגטון לאישה את קלייר גרין, אשתו לשעבר של מנחה הטלוויזיה הוגי גרין. ב-1994 לקה בהתקף לב חמור ונפטר בסטרטפורד אפון אייבון. במודעות הפטירה התגלה שגילו היה 82 ולא 72 כפי שנמסר קודם לכן. בהספדים תואר לנגטון כאדם פופולרי ונוח, שתמיד התנהג כג'נטלמן.
הערות שוליים

1 2  "Inside UpDown – The Story of Upstairs, Downstairs". Kaleidoscope Publishing. 2005.
↑  "England & Wales, Death Index:1984–2005". Ancestry.co.uk. 2007.
↑  IMDb – David Langton – biography
↑  "David Langton, British Actor, Is Dead at 82". הניו יורק טיימס. 30 באפריל 1994. {{cite news}}:  (עזרה)
| --- | --- |
בקרת זהויות :  NLI: 987007384367705171  BNE: XX4894305  BnF: cb14196399x (data)  GND: 1062294742  ISNI: 0000 0001 0908 4245  LCCN: nr2003012081  NLA: 52351367  Trove: 1523183  VIAF: 63949298   WorldCat (עם VIAF): 63949298
דן לואיס

דניאל "דן" לואיס (אנגלית: Daniel "Dan" Lewis;‏ 11 בדצמבר 1902–1965) היה שוער כדורגל וולשי.
קריירה

בתחילת דרכו שיחק לואיס במועדונים מקומיים באזור של כפר הולדתו מירדיי, לפני שעבר ללונדון והצטרף לקלפטון אוריינט. פריצתו התרחשה ב-1924 כאשר הצטרף לארסנל מהליגה הראשונה. הופעת הבכורה שלו במדי ארסנל הייתה במשחק נגד אברטון ב-15 בנובמבר 1924; המשחק הסתיים בניצחון 3 - 2 לטובת ארסנל, ולואיס שיחק בעמדת השוער ב-13 המשחקים הבאים. הרצף נפסק ב-14 בפברואר 1925 לאחר שלואיס ספג חמישה שערים במשחק בית מול האדרספילד טאון.
לואיס חלק את אפודת השוער הראשון עם ג'וק רובסון וביל הרפר לאחר מינויו של הרברט צ'פמן לתפקיד המאמן ב-1925, אך תוך זמן קצר הפך לשוער הבכיר של ארסנל, בעיקר לאחר עזיבתם של רובסון והרפר ב-1926 וב-1927 בהתאמה. הופעת הבכורה שלו במדי נבחרת ויילס הייתה בתיקו 3 - 3 מול נבחרת אנגליה ב-12 בפברואר 1927. הוא השתתף בשני משחקים נוספים, שהאחרון שבהם היה התבוסה 0 - 6 לנבחרת אנגליה בסטמפורד ברידג' ב-20 בנובמבר 1929.
שפל הקריירה של לואיס בארסנל היה גמר גביע ה-FA מול קארדיף סיטי ב-1927; היה זה הגמר הראשון של ארסנל, והוא הסתיים בהפסד 0 - 1 בגלל טעות של לואיס. בדקה ה-74 בעט החלוץ יואי פרגוסון לעבר לואיס, שהיה אמור לעצור את הבעיטה הקלה. אולם, במהלך הזינוק החטיא לואיס את הכדור ונתן לו מכה במרפקו, שגרמה להסטת הכדור לכיוון השער. הניצחון הזה היה היחיד של מועדון וולשי בגמר גביע ה-FA. לואיס האשים את אפודתו החדשה, וטען שהצמר היה יותר מדי עבה מכדי לאפשר לו לתפוס את הכדור כראוי.
לואיס היה השוער הראשון של ארסנל בשלוש העונות שלאחר משחק הגמר. אולם, כאשר המועדון העפיל לגמר גביע ה-FA ב-1930 לואיס הוחלף על ידי צ'ארלי פרידי, כיוון שהמאמן הרברט צ'פמן חשש שלואיס לא יצליח להתמודד עם הלחץ. המשחק הסתיים בניצחון 2 - 0 על האדרספילד טאון, והיה זה התואר הראשון בתולדות ארסנל. הביטחון העצמי של לואיס היה בשפל, ובעונה שלאחר מכן הוא מיעט לשחק בעיקר לאחר החתמתם של ביל הרפר (קדנציה שנייה) וג'רארד קייזר. הוא השתתף ב-169 משחקים במדי ארסנל בכל המסגרות, ובמאי 1931 הועבר לג'ילינגהאם.
לואיס השתתף רק בשישה משחקים במדי ג'ילינגהאם, וככל הנראה פרש לאחר מכן.
לקריאה נוספת

ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
דרזינדרטס

| דרזינדרטס |
| --- | --- |

תקופה
אאוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים רכים
סוג:: דרזינדרטס
מין:: Drazinderetes tethyensis
שם מדעי
 Drazinderetes

דרזינדרטס (שם מדעי: Drazinderetes) הוא סוג של צב נכחד מהמשפחה צבים רכים. צב זה התקיים במשך האאוקן בפקיסטן והיה גדול בהרבה ממרבית הצבים הרכים. משמעות שמו נקראת מהתצורות בהם הוא התגלה - תצורת דרזינדה (Drazinda Formation) עם הסיומת "eretes" ביוונית: "חותר" ומזכירה את שם הסוג הצבים הקיימים Nilssonia.
תיאור

המאובנים של הצב התגלו ב-1993 עד 1996 בידי אוניברסיטת מישיגן והמכון הגאולוגי של פקיסטן ואלה הכילו שרידים של מין בודד - Drazinderetes tethyensis, שנקרא על שם ים תטיס הקדום.
צב קדום זה היה גדול יחסית בהתחשב בלוחיות השריון המקוטע שלו, אשר הכיל מעל 8 לוחיות שבורות. השוואה של גודלם העלתה שהצב הגיע לאורך של 0.8 עד 2.18 מטרים (תלוי בהערכות השונות), מה שהופך אותו לגדול גם מהאקססטמיס (Axestemys) מאמריקה הצפונית, שהגיע לאורך 2 מטרים.
השוואה יחסית לצבים הרכים המודרניים

צב זה כנראה היה אוכל כל או קרניבור כמו הצבים הרכים המודרניים אך בניגוד להם הוא התקיים בים הפתוח שלאורך פקיסטן הקדומה כשהם חיים במים מתוקים. ככל הנראה הוא חטף מקרקעית הים טרף של סרטנים ודגים. הוא היה בעל צוואר ארוך ושריון מכופף המתאים לשחייה מהירה כמו בעלי החיים האחרים במשפחת הצבים הרכים וכנראה שהיה בעל אורח חיים אמפיבי.
הערות שוליים

↑  Head, J.J.; Raza, S.M.; Gingerich, P.D. (1999). "DRAZINDERETES TETHYENSIS, A NEW LARGE TRIONYCHID (REPTILIA: TESTUDINES) FROM THE MARINE EOCENE DRAZINDA FORMATION OF THE SULAIMAN RANGE, PUNJAB (PAKISTAN)". Contributions from the Museum of Paleontology University of Michigan. 30 (7): 199–214
↑  Vitek, N.S. (2012). "Giant soft-shelled turtles of North America". Palaeontologia Electronica. 15 (1). doi:10.26879/299
דן ליפינסקי

דניאל ויליאם ליפינסקי (באנגלית: Daniel William Lipinski; נולד ב-15 ביולי 1966) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס השלישי של מדינת אילינוי, בשנים 2005–2021. אביו, ביל ליפינסקי, היה נציג מחוז זה בבית הנבחרים לפניו בשנים 1983–2005. במחוז תחומים פרווריה הדרום-מערביים של שיקגו.
ביוגרפיה

ליפינסקי נולד בשיקגו, בנם של רוז מארי (לבית לפינסקי) וחבר הקונגרס לשעבר ביל ליפינסקי. הוא למד בבית הספר התיכון "מכללת סנט איגנטיוס" שבשיקגו, שם סיים את לימודיו ב-1984. ב-1988 השלים באוניברסיטת נורת'ווסטרן לימודי תואר ראשון בהנדסת מכונות ושנה לאחר מכן, ב-1989, קיבל תואר שני מאוניברסיטת סטנפורד בהנדסת מערכות כלכליות. ב-1998 קיבל תואר דוקטור במדע המדינה מאוניברסיטת דיוק. בקיץ 1992 החל ליפינסקי לעבוד במחלקת העבודה של ארצות הברית, ובשנים 1993–1995 התמחה אצל חבר בית הנבחרים ג'ורג' א. סנגמייסטר. בשנים 1995–1996 היה ליפינסקי חבר בסגל החקיקתי של חבר בית הנבחרים ג'רי קוסטלו, ובאותה התקופה עבד במטה הבחירות של ריצ'רד א. דיוויין, שהתמודד ונבחר לתפקיד תובע מחוז קוק. לתקופה קצרה עבד בסגל של רוד בלאגוייביץ'.
בין השנים 2000–2001 לימד ליפינסקי באוניברסיטת נוטרדאם. ב-2001 הצטרף לסגל ההוראה באוניברסיטת טנסי, שם הנשאר עד היבחרו לקונגרס ב-2004. בשנת 2004 אביו של ליפינסקי התמודד מחדש למועמדות המפלגה הדמוקרטית לייצוג מחוז הקונגרס השלישי של אילינוי בבית הנבחרים. לאחר שזכה בקלות במועמדות הודיע ליפינסקי הישיש על פרישתו, ואחר כך הצליח לשכנע את המפלגה הדמוקרטית של אילינוי לבחור בבנו כמי שיתמודד במקומו לבית הנבחרים. המהלך היה שנוי במחלוקת במקצת מכיוון שליפינסקי הצעיר לא התגורר בקביעות באילינוי מאז 1989 או התמודד למשרה ציבורית טרם הבחירות, אך מהלך זה לו[דרושה הבהרה] לעקוף את הבחירות המקדימות במפלגה הדמוקרטית. ביום הבחירות הכלליות גבר על מועמד המפלגה הרפובליקנית ונבחר לקונגרס.
לליפינסקי מוניטין של אחד הדמוקרטים השמרניים ביותר בקונגרס. ליפינסקי לא תמך בנשיא ברק אובמה במהלך הבחירות לנשיאות ארצות הברית 2012. הוא מתנגד לחקיקות המאפשרות הפלות מלאכותיות ומחקר בתאי גזע, והיה הדמוקרט היחיד מאילינוי בבית הנבחרים שהצביע נגד חוק הגנת החולה וטיפול בר השגה. הוא תמך באישור מחדש של חוק הפטריוט משנת 2006, וב"חוק הגנת הנישואים" המאפשר למדינות ארצות הברית לסרב להכיר בנישואים חד מיניים. ב-2020 חתם ליפינסקי וביחד עם עמיתו הדמוקרטי קולין פיטרסון בצוותא עם 166 רפובליקנים בבית הנבחרים ו-39 סנאטורים רפובליקנים על מסמך ידידי בית המשפט שקרא לבית המשפט העליון של ארצות הברית לשקול מחדש ואף לשקול את ביטולם של "פסק דין רו נגד וייד" ו"פסק דין הורות מתוכננת נגד קייסי", אשר הגנו על הזכות להפיל.
בבחירות 2018 התמודד ליפינקי בפעם השביעית לבית הנבחרים, וניצב בפני המועמד הרפובליקני ארתור ג'ונס, מכחיש שואה ידוע. ג'ונס היה פעיל בתנועה הנאצית באריזונה, ותיאר את השואה כ"דבר מנופח ולא חשוב". בתום מערכת הבחירות גבר עליו ליפינסקי כצפוי, אך ג'ונס זכה בכ-26% מקולות הבוחרים שהם 57,885 קולות. חרף עמדותיו השמרניות, הצביע ליפינסקי בעד הדחתו של נשיא ארצות הברית דונלד טראמפ בשלהי 2019.
בבחירות המקדימות ב-2020 ניצב בפני מרי ניומן, אותה אחת שהתמודדה מולו ב-2018. חרף התמיכה לה זכה ליפינסקי מאישים בולטים במפלגה הדמוקרטית — בהם ג'ו מנצ'ין, ננסי פלוסי, סטני הוייר וגם העיתון שיקגו טריביון — הפסיד ליפינסקי את המועמדות לניומן ב-17 במרץ 2020 בפער זעום בן כ-3,000 קולות בלבד. כהונתו נחתמה בינואר 2021 עם התפזרות הקונגרס ה-116 של ארצות הברית.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  הת'ר קייגל, Anti-abortion Democrat snubbed by party for reelection, באתר פוליטיקו, 25 בפברואר 2015 (באנגלית)
↑  רוברט אנדרסון, Illinois Democratic congressman won't endorse Obama, באתר Wayback Machine‏, 30 באוקטובר 2012 (באנגלית)
↑  ג'ון קאס, Lipinski lonely but proud to be pro-life Democrat, באתר שיקגו טריביון, 28 במרץ 2010 (באנגלית)
↑  קמרון ג'וזף, Bucking the trend: The House Democrats who oppose gay marriage, באתר The Hill‏, 31 במרץ 2013 (באנגלית)
↑  גרייס סג'רס, Republican senators and congressmen ask Supreme Court to consider overturning Roe v. Wade, באתר CBS News‏, 2 בינואר 2020 (באנגלית)
↑  עמרי נחמיאס‏, בהיעדר מתחרים: מכחיש שואה נבחר למועמד הרפובליקנים לקונגרס, באתר וואלה, 21 במרץ 2018
↑   הניו יורק טיימס, "התקופה הנאצית מאחורי": מכחיש שואה יתמודד בבחירות לקונגרס בארה"ב, באתר הארץ, 21 במרץ 2018
↑  אלייזה צ'רני, Holocaust-denier Arthur Jones loses in Illinois 3rd District, but still gets more than 25 percent of the vote, באתר שיקגו טריביון, 7 בנובמבר 2018 (באנגלית)
↑  שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)
↑  אלי מנטיק, Rep. Dan Lipinski falls in Democratic primary , באתר פוליטיקו, 18 במרץ 2020 (באנגלית)
| --- | --- |
בקרת זהויות :  NLI: 987007329954905171  CiNii: DA14794525  ISNI: 0000 0003 7962 0482  LCCN: no95028222  NDL: 00523872  NTA: 139103406  SUDOC: 087866471  US Congress: L000563  VIAF: 258161575   WorldCat (עם VIAF): 258161575
האזור האינדו-פסיפי

מפה של האזור האינדו-פסיפי
האזור האינדו-פסיפי (Indo-Pacific) הוא אזור המאפיין את קווי הגבול שבין האוקיינוס השקט לבין האוקיינוס ההודי. האזור כולל את האזור הטרופי של האוקיינוס ההודי ואת מרכז ומערב האוקיינוס השקט ואת הימים הטרופיים השוכנים בהם, אך לא את האזורים הממוזגים או הקוטביים של האוקיינוס ההודי או את האוקיינוס השקט שסמוך לחופי אמריקה. האזור נמצא בתחומן של שלוש יבשות: אפריקה, אסיה ואוסטרליה וכולל את האיים השוכנים בהן, בעיקר אינדונזיה, השוכנת בקו הגבול בין האוקיינוסים.
האזור מושפע מנופים טרופיים וממגוון בעלי חיים המצויים רק בשני אוקיינוסים אלה אך לא באוקיינוס האטלנטי או בכמות פחותה יותר. למעשה אלו האזורים העשירים ביותר בשוניות אלמוגים ובמיני דגים טרופיים. באזור נמצאו 500 מינים של אלמוגי שוניות לעומת רק 50 במערב האוקיינוס האטלנטי ו־3,000 מיני דגים לעומת אזור הדיג של מערב האוקיינוס האטלנטי הכולל 1,200 מינים.
חוף ים טרופי בסומטרה
חוף ים בהוואי
חוף הים בטאמיל נאדו, הודו
שונית אלמוגים באינדונזיה
דנה לוי

| --- | --- |

 לידה:  10 בספטמבר 1975 (בת 49) רמת גן, ישראל
 מוקד פעילות:  ישראל 
 תקופת הפעילות:  מ-1997
 סוגה:  רוק, פופ, אלטרנטיבי
 שפה מועדפת:  עברית 
 danalevymusic.com
 
דנה לוי (נולדה ב-10 בספטמבר 1975) היא זמרת-יוצרת, מוזיקאית ומלחינה ישראלית.